Coron -ès des addjectifs femrins pluriyals metous padvant

Li coron -ès des addjectifs femrins pluriyals metous padvant, c' est on prononçaedje /ɛ/ (è) do dierin pî des addjectifs femrins epitetes pluriyals metous padvant l' no, dabôrd ki dins les ôtes djinre et nombe, li voyale E est halcrosse.

Ele pout eto s' apliker a sacwants nén definixhants prezintoes (totès, sacwantès, kékès, ôtès, puzieurès)

 Egzimpes 
 addjectifs 
Ci prononçaedje la si scrît -ès e rfondou walon ey e sistinme Felleraplicåve dins l' pus grande pårteye del Walonreye, loukîz mape ALW 2 notule 11..

 Fråzes 
Nos avans yeu les grossès aiwes.La des belès comeres !
Respectez les viyès djinsLes grandès rowes di strin ratindnut d' berôler (A. Gauditiaubois, tchanté pa William Dunker)C' est nén po les minmès råjhons k' mi.

 Eredjistrumints 
 grossès aiwes
 Avou coron -ès: (e sistinme Feller: grossès-êwes /ɡʀɔ.sɛ.ˈzɛːw/)  u 
 Sins coron -ès: (e sistinme Feller: grosses-êwes /gʀɔz.'zɛːw/) 
 gurzales
 noerès gurzales:  (neûrès gurzales) u  (nwârès gruzales) u  (nwêrès gurzèles)
 vetès gurzales:  (vètès gruzales)
 blankès gurzales:  (blankès gruzales)
 grossès gurzales:  (grossès gruzales)
 ôtès trokes
 avou des meyeusès idêyes:  (avou des meyeusès-idéyes)
 des bounès lokes: 

 nén definixhants prezintoes 
Li coron -ès n' î est nén oblidjî. Egzimpes la k' il î est :
Pa totès stroetès voyes (tite d' on roman da Auguste Laloux)
Dj' a co sacwantès kessesDj' a veyou kékès måcules dins vosse tecse.
Vos fåreut trover des ôtès råjhons.Gn a puzieurès sôres di troufe.

 Plaeçaedje di l' accint tonike 
Li coron -ès ni prind nén l' accint tonike, ki dmeure sol sillabe di dvant.

C' est cåzu l' seu cas e walon la k' l' accint tonike si mete sol divant-dierinne sillabe.

 Rujhes d' aplicåcion 
 divins les mots avou èn emacralé djinre 
Po l' aplicåcion di cisse rîle la, les raprindisses divèt bén prinde asteme ås nos ki sont femrins e walon (ey adon, prinde li coron -ès) et omrins e francès:
(Aler bagnî e Mouze !) A des pareyès ådjes ! (L. Hendschel, So l' anuti).

Asteme eto ås nos ki sont omrins e walon et femrins e francès (ey adon, ki n' prindèt nén li coron -ès)
L' ome ås rodjes dints (nén *rodjès) ; il a les gros dints tot gåtés (nén «grossès»)Des beas pieles (nén «belès»)Scoles di Bive, 13-03-2012
Dji va croxhî les bons moumints a plins dints (nén *plinnès)

 ezès payis walons ki n' eployént nén cisse rîle la e 20inme sieke 
Li Basse Årdene, a Nonne di Sint-Houbert

Li contrêye tot a Nonne do walon do CoûtchantMape ALW 2 11].

 Sourdant do coron -ès 
I vénreut del cawete latene femrinne pluriyale -as.

Elle si rtrouve pacô e gåmès ey e picård (a Bijhe).Louis Remacle, Sintake do walon del Gléjhe  tôme 1 p. 139-143.

 Rishonnance avou l' francès 
Ça rshonne a on halcrosse E prononcî e francès (/ə/) : La verte campagne où je suis né / douce  campagne de mes jeunes années…

 Candjmint d' prononçaedje des cossounes metowes divant l' cawete -ès 
E sacwants accints do walon, gn a on candjmint di prononçaedje del cossoune metowe divant li coron -ès.

E walon do Levant, et kékes ponts åtoû d' Flipveye, on a on rvuzlaedje d' ene divuzlêye cossounePol 20inme sieke, i sont veyåves so l' ALW 2, mape 11.
ene basse messe // gn aveut troes bassès (/s/) messes å Noyé (e sacwants plaeces : bazès /z/).

On pout aveur li contråve, dj' ô bén on dvuzlaedje d' ene vuzlêye cossoune :
ene longue voye // ås longuès (/g/) royes / des longuès voyes (e sacwants plaeces : lonkès /k/)
ene roede dischinte // des roedès montêyes (/d/) (e sacwants plaeces : reûtès /t/)

Mins gn a des côps ki ça n' candje nole pårt :
del vete salåde / des vetès salådes (måy : des *vèdès salådes).

 Ôtès ortografeyes 
 divins li scrîta 
Ele si rascontere, dispu bele ådje, dedja e li scrîta, sovint notêye « et » metou dirî l' addjectif.
des rouges ET aumailles (des rodjès åmayes) 
donner petites ET choses (diner pititès sacwès) (fén do 13inme sieke)
…la feme ait tapé plusieurs ET pirs aprè la feme de Linar (…k' li feme åye tapé puzieurès pires après l' feme da Linå) (1538)
les bonne ET gens (les bounès djins) (1551)Sintake… (come ådzeu) p. 141.

 dins li scrijhaedje walon del Wisconsene 
Egzimpe dins on scrijhaedje walon del Wisconsene
Li societee de lonnk eh pipp dy tehrr  (Li societé des longuès pupes di tere) (Al Vandertie, Algona)Françoise Lempereur et Xavier Istasse, Les Wallons du Wisconsin, Chauceheid, Måmdi, 2011, ISBN 978-2-8540045-1-8, p. 119.

  Dins l' grosse croejhete da Lorin Hendschel
 Rîle
 Candjmint del cossoune metowe padvant -ès
 Po les prezintoesnén definixhants
 Dins li ptite croejhete (e walon)
 Rîle
 Egzimpes d' addjectifs femrins pluriyals metous padvant (sol Wiccionaire)
  Mape ALW 2/11

Sourdants 

Categoreye:Croejhete walone
Categoreye:Cawetes do walon